kalixlouiis/myanmar-wikipedia-corpus huggingface dataset:
150px|အမေရိကန်တစ်ဦး ဗေ့ဘော ဘောလုံးအား ပစ်နေစဉ် ကစားသမားများနှင့် ဒိုင်လူကြီးဖွဲ့စည်းပုံ ဗေ့စဘော ကစားရာ၌ အနည်းဆုံး ဒိုင်လူကြီး တစ်ယေက်၊ အများဆုံး ၄ ယောက်ထားနိုင်သည်။
ဒိုင်လူကြီး ချုပ်သည် ဘောလုံးပစ်သူ၏ အနောက်တွင် နေ၍ ကျန် ၃ ယောက်မှာ ပထမအခြေခံထောင့်၊ ဒုတိယအခြေခံထောင့်၊ ဘောလုံးဖမ်းသူ နောက်တို့တွင် နေ၍ ကြည့်ရသည်။
ဗေ့စဘောကစားရာတွင် အသင်း၂ သင်း ယှဉ်ပြိုင်ကစားရ၍ တသင်းလျှင် ၉ ယောက်စီ ပါဝင်ရသည်။
ယင်းတို့မှာ ဘောလုံးပစ်သူ၊ ဘောလုံးဖမ်းသူ၊ ပထမအခြေခံထောင့်လူ၊ ဒုတိယအခြေခံထောင့်လူ၊ တတိယအခြေခံထောင့်လူ၊ ဒုတိယနှင့် တတိယအခြေခံနှစ်ခုကြား ဘောဖမ်းလူ၊ ဘောဖမ်းကွင်း ဗယ်လူ၊ ဘောဖမ်းကွင်းအလယ်လူ၊ ဘောဖမ်းကွင်း ယာလူတို့ ဖြစ်သည်။
ကစားပွဲ စသောအခါ တဖက်အသင်းက ကွင်းထဲသို့ ဆင်း၍ နေရာယူပြီးနောက်၊ ကျန်အသင်းမှ ကစားသူများက ဘောလုံးကို ဗက်တံနှင့် တလှည့်စီ ရိုက်ကြရသည်။
မိမိအလှည့်မကျမီ ကွင်းပြင်ထွက်၍ ထိုင်စောင့်ရသည်။
ဗေ့ဘောကွင်းပုံ အသေးစိတ် ကွင်းထဲမှ ကစားသူသည် လက်တဖက်ကို သားရေလက်အိတ် စွပ်ထားရသည်။
ယာလက်ဖြင့် ဘောလုံးပစ်တတ်သူဖြစ်လျှင် ဝဲလက်ကို လက်အိတ်စွပ်ရ၍ ဝဲလက်ဖြင် ပစ်တတ်သူသည် ယာလက်ကို လက်အိတ်စွပ်ရသည်။
ဘောလုံးဖမ်းသူသည် ရိုက်သူနောက်တွင် နေရ၍ အရှိန်ပြင်းစွာနှင့် လာသော ဘောလုံးကို ဖမ်းနိုင်ရန်ပို၍ ထူထူခံထားသော လက်အိတ်စွပ်ထားရသည်။
ထို့ပြင် မျက်နှာကို ၎င်း၊ ကိုယ်ကို၎င်း၊ ဒူးကို၎င်း ဘောလုံးမှန်၍ ထိခိုက်ဒဏ်ရာ ရခြင်း မရှိစေရန် ကြေးနန်းကြိုးခတ်ထားသော မျက်နှာစွပ်၊ ဒူးစွပ်များ စွပ်၍ ကာကွယ်လေ့ ရှိကြသည်။
စည်းမျဉ်းစည်းကမ်းများ ဘောလုံးပစ်သူသည် ဘောလုံးပစ်လွှတ်ချိန်တွင် သတ်မှတ်ထားသော နေရာကွက်ကို မိမိခြေတဖက်ဖြင့် နင်းမိထားစေ ရသည်။
ဘောလုံးပစ်သူသည် ဘောလုံးကို ဗက်တံကိုင်၏ ဒူးအောက်လည်းမကျ၊ ပခုံးပေါ်လည်း မကျော်စေဘဲ ပစ်ပေးမှ စနစ်မှန်ဘောလုံးဟု ခေါ်သည်။
စနစ်မှတ်ဘောလုံး ဖြစ်ပါလျက်နှင့် ဗက်တံကိုင်က ဘောလုံးကိုဆီး၍ မရိုင်ဘဲ ရပ်နေလျှင်ဖြစ်စေ၊ ဘောလုံးကို ဗက်တံကိုင်က ရိုက်ပါလျက်နှင် မမိလိုင်လျှင်ဖြစ်စေ ဒိုင်လူကြီးက စထရိုက်ဟုခေါ်၍ အဆုံးအဖြတ်ပေးသည်။
စထရိုက် ၃ ခါ ခေါ်ရလျှင် ဗက်တံကိုင်ထွက်ရသည်။
သို့သော်လည်း တတိယအကြိမ် စထရိုက် ခေါ်သည်တွင် ဖမ်းသူလက်မှ ဘောလုံးလွတ်ကျခဲ့သည်ရှိသော် ဗက်တံကိုင် ထွက်ပေးရန်မလိုချေ။
ဗက်တံကိုင် ရိုက်လိုက်သော ဘောလုံးသည် “ဟုမ်းပလိတ်”မှ ပထမအခြေခံနှင့် တတိယအခြေခံတို့ကို ဖြတ်၍ ကွင်းပြင်ထဲသို့ တိုင်အောင် ဆန့်ထွက်သော နယ်နမိတ်မျဉ်း နှစ်ကြောင်းအကြားကို ဖြတ်ကျော်စေရသည်။
ဒိုင်လူကြီး၏ အလုပ် ယင်းကဲ့သို့သော ဘောလုံးကို စနစ်မမှန်ဘောလုံးဟု ဆိုသည်။
ထိုမျဉ်းနှစ်ကြောင်း အပြင်သို့ အန်ထွက်သော ဘောလုံးမှန်သမျှမှာ စနစ်မှန်ဘောလုံး မဟုတ်သဖြင့် “စထရိုက်”ဟူ၍ အခေါ်ခံရမည်ဖြစ်သည်။
အကယ်၍ ဘောလုံးသည် ဗက်တံကိုင် ဒူးအောက်မှဖြစ်စေ၊ ပခုံးပေါ်သို့ကျော်၍ဖြစ်စေ၊ “ဟုမ်းပလိတ်”အပြင်မှ ဖြစ်စေ ဖြတ်သွားလျှင် ဒိုင်လူကြီးက ဘော ဟု အော်ရသည်။
“ဘော” ၄ ကြိမ်ဖြစ်လျှင် ဗက်တံကိုင်သည် ပထမအခြေခံထောင့်သို့ အတားအဆီးမရှိ သွားနိုင်သည်။
ကွင်းထဲရှိ ဘောလုံးကစားသူများ ရိုက်လိုက်သော ဘောလုံးကို တဘက်သားက မြေသို့ မကျမီ ဖမ်းမိလျှင် ရိုက်သူထွက်ရသည်။
ရိုက်သူ ပထမအခြေခံထောင်သို့ မရောက်မီ၊ ဘောလုံးရသူ တဖက်သားက ထိုထောင့်သို့ အရောက်ဦးနေလျှင်လည်း ရိုက်သူထွက်ရသည်။
ရိုက်သူသည် ပထမအခြေခံထောင့်သို့ အလျင်ဦးစွာ ရောက်နေလျှင် တဖက်သားက မနှောင့်ယှက် နိုင်ချေ။
ဆက်ပြေးရန်အခွင့် သာနေသေးလျှင် ပထမအခြေခံ ထောင့်မှ ဒုတိယ၊ တတိယအခြေခံထောင့်များသို့၎င်း၊ ထိုမှတဆင့် ဟုမ်းပလိတ်၊ သို့မဟုတ် ပန်းဝင်ထောင့်တခုနှင့် တခုကြားတွင် ပြေးရန်း ဘောလုံးနှင့် မထိအောင် ရောင်ရသည်။
ထိမိလျှင် ထွက်ပေးရသည်။
ဘောလုံနှင့် မထိဘဲ တပတ်ပြည်အောင် ပြေးနိုင်ပါက တပတ်အောင်သည်ဟု ခေါ်သည်။
left|ဤသို့ အကြိတ်အနယ်ယဉ်ပြိုင်ရသည်။
ဤနည်းဖြင့် ဘောလုံးရိုက်ရသည့်ဖက်မှ ၃ယောက် ထွက်ရသည်အထိ ဆက်လက်ကစားကြသည်။
၃ယောက်ဆက်၍ ထွက်ရလျှင် တဖက်နှင့်နေရာ တလှည့်ပြောင်း၍ ကစားကြရသည်။
တဖက်လျှင် ဘောလုံးရိုက်လှည့် တလှည့်ကျရပြီးသော အခါ တချီပြီးပြီဟု မှတ်ယူရသည်။
တပွဲတွင် ၉ ချီအထိ ကစားလေ့ရှိသည်။
သရေပွဲဖြစ်လျှင် ဆက်ကစားရသည်။
အမေရိကန်ပြည်ထောင်စုတွင် ကြေးစားဗေ့စဘော အသင်းများ တည်ထောင်၍ နှစ်စဉ် ဧပြီလအလယ်မှ အောက်တိုဘာလဆန်းအထိ ယှည်ပြိုင် ကစားကြလေသည်။
မြန်မာ့စွယ်စုံကျမ်း၊အပိုင်း-ခ၊ အတွဲ-၈၊ နှာ-၁၅ ကိုးကား Category:အားကစား။
တန့်ကြည့်တောင်စေတီသည် မြန်မာနိုင်ငံ၊ မကွေးတိုင်းဒေသကြီး၊ ပခုက္ကူခရိုင်၊ တန့်ကြည့်တောင်ပေါ်တွင် တည်ရှိသည့် စေတီတစ်ဆူဖြစ်သည်။
ပုဂံဘုရားစုများတွင် ပါဝင်ပြီး စွယ်တော် လေးဆူအနက် တစ်ဆူ အပါအဝင်ဖြစ်သည်။
ပုဂံဒေသတွင် အနော်ရထာမင်း ၏ကောင်းမှု မြတ်စွယ်တော် လေးဆူမှာ- ရွှေစည်းခုံစေတီတော်(ပုဂံ) တန့်ကြည့်တောင်စေတီ လောကနန္ဒာစေတီ(ပုဂံ)နှင့် တုရင်းတောင်စေတီ(ပုဂံ) တို့ဖြစ်သည်။
ဗုဒ္ဓမြတ်စွာ ဗျာဒိတ်ပေးရာ မြတ်စွာဘုရားသည် ဝါတော်(၃၅)ဝါတွင် ညီတော်အာနန္ဒာအား ခေါ်တော်မူ၍ ရတနာဓရဟိရညတောင် (ယခု တန့်ကြည့်တောင်) ထိပ်သို့ ကြွတော်မူဖူး၏။
ထို့နောက် ငါ ဘုရား ပရိနိဗ္ဗာန်စံဝင်ပြီး နှစ်ပေါင်း (၆၅)နှစ်အရောက်တွင် ဤမြစ်တစ်ဖက်ကမ်း၌ အရိမဒ္ဒနပေါက္ကံ (ပုဂံပြည်) ပေါ်ပေါက်မည့်အကြောင်း ဗျာဒိတ်ပေးခဲ့သည်။
ထိုအချိန် မြတ်စွာဘုရားအား မဟာပါလဘီလူးသည် နေပူခမည် စိုး၍ ကြာသုံးရွက်ဖြင့် မိုးခဲ့ရာ ထိုဘီလူးသည်လည်း ယင်းပေါက္ကံပြည်တွင် မင်းသုံးဆက် ဖြစ်လတ္တံ့ဟု ဗျာဒိတ်တော်ခြွေခဲ့လေသည်။
သီရိဓမ္မာသောကမင်း တည်သောစေတီ သာသနာ သက္ကရာဇ် ၂၁၈-ခုနှစ်တွင် အိန္ဒိယနိုင်ငံ ပါဋလိပုတ် (ယခု ပဋနာ)မြို့၌ သီရိဓမ္မာသောကမင်းကြီးသည် မြို့ပေါင်း ရှစ်သောင်းလေးထောင်တို့၌ ရှစ်သောင်းလေးထောင်သော စေတီတို့ဖြင့် ကျောင်းတိုက်ကြီးပေါင်း တစ်သောင်းလေးထောင် တည်ဆောက်စဉ်က မုဋ္ဌောစေတီများ တည်ထားခဲ့ရာ သံတောင် ငါးတောင်၊ ထီးငါးဆင့်ရှိသော စေတီတော်မြတ်တို့ ဟိရညတောင် ဗျာဒိတ်တော်အရ တည်ခဲ့သည်။
ထိုတည်ရာ၌ မင်းကြီး၏ သေနာပတိ ဓမ္မာနုဂ္ဂဟအမတ်ကိုယ်တိုင် ကြပ်မတ်၍ တည်တော်မူသည်။
တန့်ကြည့်တောင် စေတီကို အေဒီ (၁၀၅၉) တွင် အနော်ရထာမင်း တည်ခဲ့သည်။
အနော်ရထာမင်းသည် သီဟိုဠ် ၌ ဘုရင်ဝိဇယဘာဟု(၁) ဆက်သလိုက်သော စွယ်တော်ကို ထပ်မံပွား၍ တန့်ကြည့်တောင် ပေါ်ရှိ သီရိဓမ္မာသောကမင်းတည်ခဲ့သည့် စေတီကို ပြုပြင်မွမ်းမံကာ စွယ်တော်ပွားကို ဌာပနာခဲ့သည်။
တန့်ကြည့်တောင် စေတီကို အောက်ခြေတွင် ပစ္စယာ အဆင့်ဆင့်ခံ၍ သပိတ်မှောက် ခေါင်းလောင်းပုံ၊ ခေါင်းလောင်းပုံတွင် ပန်းဆွဲများ တန်ဆာဆင်ထားသည့် ရစ်စည်း၊ ဖောင်းရစ် အဆင့်ဆင့်၊ ဖောင်းရစ်များ အထက်တွင် ကြာမှောက်၊ ကြာလန်၊ ငှက်ပျောဖူး၊ ထီးတော်တို့ဖြင့် တည်ဆောက်ထားသည်။
ယုံကြည်မှု မြတ်စွယ်တော် ၄ ဆူစလုံးအား ဆွမ်း၊ ပန်း၊ ရေချမ်း၊ ဆီမီး နှင့် အလှူငွေများကို အညီအမျှ ကပ်လှူပူဇော်၍ တစ်နေ့တာ အတွင်း အပြီးဖူးမြော် ကြည်ညိုပါက လိုရာဆန္ဒပြည့်ဝမည်ဟု ယုံကြည်ကြသည်။
တန့်ကြည့်တောင်စေတီကို ခေတ်အဆက်ဆက် စေတနာရှင်များကပြုပြင် မွမ်းမံခဲ့သဖြင့် စေတီအသစ်သဖွယ် ဖြစ်နေသည်။
ရုပ်ပုံများ ကိုးကား Category:ပုဂံရှိ စေတီပုထိုးများ Category:မကွေးတိုင်းဒေသကြီးအတွင်းရှိ စေတီပုထိုးများ။
လောကနန္ဒာစေတီသည် မြန်မာနိုင်ငံ၊မန္တလေးတိုင်းဒေသကြီး၊ ပုဂံတွင်ရှိသော ရှေးဟောင်းဘုရားတစ်ဆူ ဖြစ်သည်။
စေတီပုထိုးအမှတ် ၁၀၂၃/၄၁၈−က ဖြစ်သည်။
စွယ်တော်မြတ် ကိန်းဝပ်ရာ တတိယမြောက် စေတီတော်ကြီး ဖြစ်သည်။
ဆင်ဖြူတော်သည် တန့်ကြည့်တောင်မှ ဧရာဝတီမြစ်သို့ ကူး၍ ယခု သီရိပစ္စယာစွယ်တော်၏ အရှေ့ဘက်ရှိ ဧရာဝတီ ကမ်းနဖူးတွင် ဝပ်လေသည်။
အနော်ရထာမင်းကြီးသည် ဆင်ဖြူတော် ဝပ်ရာ ဤနေရာ၌ စွယ်တော်ရှင်စေတီ တည်ခွင့်ရ၍ ဝမ်းမြောက်ဝမ်းသာ ဖြစ်တော်မူသည်။
အဘယ်ကြောင့် ဆိုသော် ထိုသီရိပစ္စရာသည် ပုဂံခေတ်က သင်္ဘောဆိပ်မြို့ ဖြစ်ခဲ့ပြီး သီဟိုဠ်မှပင့်ဆောင်သော စွယ်တော်မြတ်ကို မင်းကြီးကိုယ်တိုင် ရေထဲသို့ လည်တိုင်အထိဆင်းကာ ရွက်ယူပူဇော်ခဲ့ရသော နေရာဖြစ်သောကြောင့် ပင်တည်း။
လောကနန္ဒာ စေတီကို အေဒီ ၁၀၅၉ တွင် အနော်ရထာမင်း တည်ခဲ့သည်။
အနော်ရထာ မင်းသည် သီဟိုဠ်ကျွန်းမှ ဆက်သလိုက်သော ဗုဒ္ဓစွယ်တော်ကို ထပ်မံပွား၍ လောကနန္ဒာ သင်္ဘောဆိပ်အနီး ကုန်းမြင့်တွင် လောကနန္ဒာ စေတီတည်၍ ဌာပနာခဲ့သည်။
တည်ထားပုံ လောကနန္ဒာစေတီကို ပျူနှင့်မြန်မာ ဗိသုကာလက်ရာများဖြင့် ပေါင်းစပ်၍ အောက်ခြေတွင် ရှစ်ထောင့် ပစ္စယာခံထားပြီး ထို ရှစ်ထောင့် ပစ္စယာ အလယ်တွင် ပစ္စယာသုံးဆင့်နှင့် ခေါင်းလောင်းပုံရှည်ရှည် ဖောင်းရစ် အဆင့်ဆင့်ဖြင့်တည်ထားခဲ့သည်။
လောကနန္ဒာ စေတီသည် ရှေးဟောင်း စေတီတစ်ဆူဖြစ်သော်လည်း ခေတ်အဆက်ဆက် ပြုပြင် မွမ်းမံခဲ့သဖြင့် စေတီအသစ်ကဲ့သို့ ဖြစ်နေသည်။
လောကနန္ဒာစေတီ အရှေ့ဘက် တန်ဆောင်း အတွင်းတွင် သဲကျောက် အမာစားဖြင့် ထုလုပ်ထားသည့် ၁.၈၃ မီတာ (၆-ပေ)ခန့် မြင့်သည့် ဗုဒ္ဓရုပ်ပွား ဆင်းတု (ဈာနမုဒြာ) ကို ဖူးမြော်နိုင်သည်။
မြတ်မင်းလှိုင်၏ မြန်မာပြည်ရှိ ရှေးဟောင်းဘုရား စေတီပုထိုးများ (ပ-တွဲ) ၂၀၀၃-ခု၊ ဇန်နဝါရီလထုတ် ကိုးကား Category:ပုဂံရှိ စေတီပုထိုးများ။
တုရင်တောင်စေတီ စေတီပုထိုးအမှတ်=၂၂၂၃ တုရင်တောင်စေတီ သည် ညောင်ဦး-ကျောက်ပန်းတောင်း ကားလမ်းအနောက်ဘက်၊ ပုဂံမြို့၏ အရှေ့တောင်ဘက် ခြောက်မိုင်ခန့် အကွာတွင် တည်ရှိသော တုရင်တောင်ပေါ်တွင် တည်ရှိသည်။
အနော်ရထာမင်းကြီး အဓိဋ္ဌာန်နှင့် စေလွှတ်သော ဆင်ဖြူရတနာ စတုတ္ထအကြိမ်မြောက် ဝပ်သောနေရာဖြစ်ပြီး စတုတ္ထအကြိမ်မြောက် တည်သော စွယ်တော်မြတ်ဘုရားကြီး ဖြစ်ပေသည်။
သက္ကရာဇ် ၄၂၁ ခုနှစ်တွင် စေတီတော်မြတ်ကို တည်ခဲ့ခြင်းဖြစ်သည်။
ပြုပြင်မှု ပထမဒါယကာ အနော်ရထာမင်းကြီး၏ နောက်ပိုင်း ပြုပြင်မွမ်းမံသူ မရှိကြောင်း တွေ့ရသည်။
သာသနာသက္ကရာဇ် ၂၄၅၆-ခုနှစ် ရောက်မှသာ ပထမတောင်ပေါ် ဆရာတော် ဦးအာလောက၏ စီမံဦးဆောင်မှုဖြင့် ညောင်ဦးမြို့၊ ဈေးရပ် ဦးမှုံ၊ ဒေါ်သာယာ မိသားစုမှ စေတီတော်အား ပြုပြင်မွမ်းမံ၍ ကျောင်းကန် တန်ဆောင်း၊ သိမ်ဇရပ်များ တည်ဆောက် လှူဒါန်းကြကြောင်း တွေ့ရသည်။
လမ်းနှစ်သွယ် တုရင်တောင် စေတီဘုရားသို့ တက်ရောက်ရာလမ်းမှာ နှစ်လမ်းရှိသည်။
ပထမလမ်းမှာ တောင်ပရွာ ဇရပ်အနီးမှ တက်ရသော ကားလမ်းဖြစ်ပြီး၊ ဒုတိယလမ်းမှာ တောင်ပရွာ ဇရပ်လမ်း မြောက်ဘက်မုခ်ဦးအဝင်မှ တောင်ပေါ်သည့်ရောက်သော ကားလမ်းဖြစ်သည်။
(တောင်ပေါ်သို့ ကားကြီးများတက်ရန် အခက်အခဲရှိနိုင်သဖြင့် တောင်ခြေတွင် ကားငယ်လေးများက သင့်တင့်သော နှုန်းထားဖြင့် တောင်ပေါ်အရောက်ပို့လျက်ရှိသည်။
ကိုယ်ပိုင်ကားငယ်များဖြင့်လည်းကောင်း၊ ခြေကျင်တက်၍လည်းကောင်း ရသည်။
) ကြည်ညိုဖွယ်ရာ ဘုရားရင်ပြင်တော်ပေါ်သို့ မရောက်မီ ကားရပ်နားစခန်းအနီး၌ ဘုရားရှင် အမှူးပြုသော ရဟန္တာ(၅၀၀) ဒေသစာရီ ကြွချီတော်မူပုံ ရုပ်တုများကို ဖူးတွေ့ရပါမည်။
၎င်းအောက်ဘက်တွင် ရှင်အရဟံ တရားထိုင်ခဲ့သော ဂူများရှိသည်။
၎င်းအပြင် စောရဟန်းသိမ်နှင့် ရင်ကွဲဘုရားဟု ခေါ်သော ပုထိုးကြီး(ရွှေဂူကြီး)ဘုရားရှိသည်။
ဘုရားစောင်းတန်း အုတ်လှေကားအတိုင်း တက်လာပါက ရွှေစစ်ကန် ဟူသော ရေကန်တစ်ကန်ရှိပြီး တောင်ပေါ်တွင် ရေသုံးနိုင်ရန် ဖြစ်သည်။
တုရင်တောင်ပေါ်မှ ညောင်ဦးတစ်ဖက် (ဧရာဝတီမြစ်ကမ်း) ၌တည်ရှိသော တန့်ကြည့်တောင်စေတီ စွယ်တော်မြတ်စေတီကို လှမ်း၍ ဖူးမြှော်နိုင်သည်။
ရင်ပြင်တော်ပေါ်တွင် ရဟန္တာအရှင်မြတ်တို့၏ ရုပ်တုများကို ဖူးတွေ့ရမည်။
ကျောက်စာရုံ ဘုရား၏ အောက်ခြေစောင်းတန်း လှေကားအဆုံး ညာဘက်တွင် ကျောက်စာရုံ တစ်ရုံရှိသည်။
ထိုကျောက်စာရုံ၌ ကျောက်စာ သုံးချပ်ရှိပြီး သက္ကရာဇ် (၄၀၀)ကျော်၊ ခရစ်နှစ် ၁၀၃၈-ခုနှစ်လောက်က ရေးထိုးသည်ဟု ခန့်မှန်းရသည်။
တုရင်တောင်ကျောက်စာနှင့် စောရဟန်းသိမ် ကျောက်စာတို့ ရှိသည်။
(စာကြောင်းရေ (၂၉)ကြောင်းရှိသော စောရဟန်းသိမ်ကျောက်စာ မြန်မာပြန် ဆိုင်းဘုတ်တစ်ခုရှိသည်။
တုရင်တောင်ကျောက်စာကိုမူ မန္တလေးမြို့ ကျောက်စာရုံတွင်ရှိသော မူရင်းကျောက်စာအား မြန်မာနိုင်ငံ ရှေးဟောင်းသုတေသနဦးစီးဌာနမှ ပညာရှင်တို့၏ အကူအညီဖြင့် ကူးယူထားခြင်း ဖြစ်သည်။
) ရေနံ့သာဝင်းမောင်၏ စွယ်တော်(၅)ဆူ ပြည့်(၅)ပြည့် စာအုပ်မှ ရုပ်ပုံများ ကိုးကား Category:ပုဂံရှိ စေတီပုထိုးများ။
မောင်သာချို (၁၁ မတ် ၁၉၅၈ - ၁၀ ဇူလိုင် ၂၀၂၅)သည် မြန်မာနိုင်ငံသား ထင်ရှားသည့် စာရေးဆရာ၊ မဂ္ဂဇင်း အယ်ဒီတာတစ်ဦး ဖြစ်ပြီး မြန်မာစာပါမောက္ခ လည်း ဖြစ်သည်။
ငယ်ဘဝ ရန်ကုန်တိုင်း ကွမ်းခြံကုန်းမြို့ သုံးခွကျေးရွာတွင် အဖ ဦးဝင်းသိန်း၊ အမိ ​ဒေါ်တင် တို့မှ ၁၉၅၈ ခု၊ မတ်လ ၁၁ ရက် အင်္ဂါနေ့တွင် မွေးဖွားသည်။
သားသုံးဦး အနက် အကြီးဆုံးသား ဖြစ်ပြီး၊ အမည်ရင်းမှာ ဦးညွန့်သောင်း ဖြစ်သည်။
သုံးခွကျေးရွာ မူလတန်းကျောင်း၊ ကွမ်းခြံကုန်းမြို့ အထက၊ မြောက်ဥက္ကလာ အလက (၁)၊ အထက (၁) တို့၌ ပညာ သင်ကြားခဲ့ပြီး မြောက်ဥက္ကလာ အထက (၁) မှပင် ၁၉၇၇ ခုနှစ်၌ ရူပဗေဒ ဂုဏ်ထူးဖြင့် ဆယ်တန်း အောင်မြင်ခဲ့သည်။
စာပေလောက ထို့နောက် ဒေသကောလိပ် (၂) တွင် ပထမနှစ် သင်္ချာ အဓိက၊ ဒုတိယနှစ် သတ္တုဗေဒ အဓိက၊ ရန်ကုန်တက္ကသိုလ်တွင် တတိယနှစ် ရူပဗေဒအဓိကတို့ဖြင့် ပညာ ဆက်လက် သင်ကြားခဲ့ပြီး နောင်တွင် မြန်မာစာပေနှင့် ဘာသာစကားကို ပြောင်းလဲသင်ယူခဲ့သည်။
ရန်ကုန်တက္ကသိုလ်မှ ၁၉၈၁ တွင် ဝိဇ္ဇာဘွဲ့၊ ၁၉၈၃ တွင် ဝိဇ္ဇာ(ဂုဏ်ထူး)ဘွဲ့၊ ၁၉၈၈ တွင် မဟာဝိဇ္ဇာဘွဲ့များ ရရှိခဲ့သည်။
၁၉၇၃ ခု၊ ဒီဇင်ဘာလထုတ် သောင်းပြောင်းထွေလာ ရယ်စရာ မဂ္ဂဇင်းမှ 'ခေတ်သစ် မေတ္တာ' ကဗျာဖြင့် စာပေလောကသို့ စတင် ဝင်ရောက်ခဲ့သည်။
၁၉၈၈ ခု၊ ဇူလိုင်လထုတ် အိပ်မက်ဖူးမဂ္ဂဇင်းမှစကာ တာဝန်ခံအယ်ဒီတာအဖြစ် ဆောင်ရွက်ခဲ့ဖူးသည်။
လုပ်သားများကောလိပ်၊ ဒေသကောလိပ်၊ နိုင်ငံခြားဘာသာသိပ္ပံ၊ ရန်ကုန် တက္ကသိုလ်၊ မိတ္ထီလာဒီဂရီကောလိပ်၊ ဟင်္သာတကောလိပ် စသည်တို့တွင် အမှုထမ်းခဲ့ဖူးပြီး ၂၀၁၀ တွင် ပညာရေးတက္ကသိုလ်၊ ရန်ကုန်သို့ ပြောင်းရွေ့ပြီး မြန်မာစာဌာနတွင် ကထိကအဖြစ် တာဝန်ထမ်းဆောင်ကာ မြန်မာစာဌာန၏ ပါမာက္ခ အဖြစ် ၂၀၁၈ ခုနှစ်အထိ နောက်ဆုံးတာဝန်ထမ်းဆောင်ပြီး အငြိမ်းစားယူခဲ့သည်။
မောင်သာချို၏ အခြားကလောင်ခွဲတခုမှာ ဂျက်ကွမ်းခြံကုန်း ဖြစ်သည်။
ရာပြည့် စာအုပ်တိုက်က ၂၀၀၀ ပြည့်နှစ်၊ အောက်တိုဘာ ၁ ရက်နေ့မှာ ပထမအကြိမ် ပုံနှိပ် ဖြန့်ချိခဲ့တဲ့ 'မောင်သာချို' ရဲ့ 'သမီးဖတ်ဖို့' စာအုပ်မှ၂၀၁၁၊ ဇွန်လထုတ် ခေတ်ပြိုင် ခဲခြစ်ကောက်ကြောင်းများ (ပထမအကြိမ်) ဖမ်းဆီးခံရခြင်း ၂၀၂၁ခုနှစ် ဖေဖော်ဝါရီလ ၁ရက်နေ့တွင် မြန်မာစစ်တပ်၏ အာဏာသိမ်းယူမှု ဖြစ်ပွားပြီးနောက် မောင်သာချိုလည်း ဖမ်းဆီးထိန်းသိမ်းခြင်းခံခဲ့ရသည်။
ယင်းနောက် ဆရာမောင်သာချိုကို လွန်ခဲ့သည့် ၈နှစ်ခန့်က ဂျာနယ်တစ်စောင်တွင် ရေးသားခဲ့သော ဆောင်းပါးတစ်ခုကြောင့် ဆိုပြီး ပုဒ်မ ၅၀၅(က) ဖြင့် အမှုဖွင့်တရားစွဲခဲ့သည်။
ထိုအမှုနှင့် ၂၀၂၂ခုနှစ် ဖေဖော်ဝါရီ ၂၂ရက်နေ့တွင်အင်းစိန်ထောင်တွင်းတရားရုံးက မောင်သာချိုအား ထောင်ဒဏ် ၂ နှစ်ချမှတ်သည်။
ဖမ်းဆီးထိန်းသိမ်းခံရပြီး ၁နှစ်နှင့် ၂၂ရက်အကြာ မှ ယင်းအမိန့်ကို ချမှတ်ခဲ့ခြင်းလည်းဖြစ်သည်။
၂၀၂၂ခုနှစ် နိုဝင်ဘာ ၁၇ရက်တွင် လွတ်ငြိမ်းဖြင့်ပြန်လွတ်လာခဲ့သည်။
ဘဝနိဂုံး စာရေးဆရာမောင်သာချို သည် ၂၀၂၅ ခုနှစ် ဇူလိုင် ၁၀ ရက် မနက် ၈နာရီ အကျော်တွင် ရန်ကုန်မြို့ ပင်လုံဆေးရုံတွင် ကွယ်လွန်ခဲ့သည်။
ကိုးကား ကဏ္ဍ:၂၀၂၅ ကွယ်လွန်သူများ ကဏ္ဍ:၁၉၅၈ မွေးဖွားသူများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ ကဏ္ဍ:နိုင်ငံရေေး အကျဉ်းသားဟောင်းများ။
thumb|စာရေးဆရာ၊ အယ်ဒီတာ၊ ရုပ်ရှင် သရုပ်ဆောင် အောင်ပြည့် (ဦးခင်မောင်မြင့်) (၁၉၄၀ - ၂၀၀၆)။
(ဓာတ်ပုံ - လင်းဦး (စိတ်ပညာ) ဘလော့) အဖ ဦးသာအောင်၊ အမိ ဒေါ်စိုးမြင့်တို့မှ ဖွားမြင်သည့် စတုတ္ထမြောက် သားဖြစ်သူ မောင်ခင်မောင်မြင့်အား ပျဉ်းမနားမြို့တွင် ၁၉၄၀ ခုနှစ်၊ ဇူလိုင် ၂၄ ရက် (ကြာသပတေးနေ့) က မွေးဖွားခဲ့သည်။
ပြွန်တန်ဆာ အထက်တန်းကျောင်းမှ ၁၀ တန်း အောင်မြင်ခဲ့ကာ ရန်ကုန် တက္ကသိုလ်မှ ဝိဇ္ဇာ (မြန်မာစာဂုဏ်ထူး) ဘွဲ့ ရခဲ့သည်။
ဘွဲ့ရပြီးနောက် 'ဦးဆောက်ပန်း' အမည်ဖြင့် ရန်ကုန်မြို့ လှည်းတန်းမြို့နယ်တွင် စာအုပ်ဆိုင် ဖွင့်လှစ်ခဲ့ပြီး စာပေများလည်း ရေးသားခဲ့သည်။
အထူးသဖြင့် ရှုမဝမဂ္ဂဇင်း၌ ဝတ္ထုတိုများစွာ ရေးသားခဲ့သည်။
"ပြိုမှာလေလား မိုးရဲ့" ဝတ္ထုသည် အအောင်မြင်ဆုံး၊ အထင်ရှားဆုံးသော သူ၏လက်ရာ ဖြစ်ခဲ့ပြီး ရန်ကုန် တက္ကသိုလ် ရွှေရတုသဘင် ကာလတွင် ထုတ်ဝေခဲ့သည့် "နေရစ်တော့ မြသီလာ" ကဗျာစာအုပ် သည်လည်း ထူးခြား ဆန်းသစ်သည့် အရေးအဖွဲ့များကြောင့် ထင်ရှားခဲ့သည်။
စာနယ်ဇင်း ဆရာ၊ အယ်ဒီတာ အဖြစ် အထောက်တော် လှအောင် ဦးစီးသည့် သတင်းဂျာနယ်၌ စတင် ထုတ်ဝေသည့် ၁၉၆၉ ခုနှစ်တွင် တွဲဖက် အယ်ဒီတာ အဖြစ် လည်းကောင်း၊ နောက်ပိုင်း တာဝန်ခံ အယ်ဒီတာ အဖြစ် လည်းကောင်း တာဝန်ယူ ဆောင်ရွက်ခဲ့ပြီး နောက်ပိုင်း ချယ်ရီမဂ္ဂဇင်း (၁၉၈၄ မှ ၁၉၉၀)၊ ဝါနီပြာမဂ္ဂဇင်း၊ နှင်းဆီမဂ္ဂဇင်း၊ ပေါ်ပြူလာဂျာနယ် နှင့် ရာစုဂျာနယ် စသည့် မဂ္ဂဇင်း၊ဂျာနယ်များတွင် တာဝန်ခံ အယ်ဒီတာအဖြစ် လည်းကောင်း အယ်ဒီတာချုပ်အဖြစ် လည်ကောင်း တာဝန်ယူ ဆောင်ရွက်ခဲ့သည်။
ဖတ်စရာဂျာနယ်သည် ဆရာအောင်ပြည့်၏ နောက်ဆုံး ကွယ်လွန်ချိန် အထိ အယ်ဒီတာချုပ် အဖြစ် တာဝန်ယူဆောင်ရွက်သွားသည့် ဂျာနယ် ဖြစ်သည်။
အခြားတစ်ဖက်တွင်လည်း ရုပ်ရှင် သရုပ်ဆောင် အဖြစ် လုပ်ကိုင်ခဲ့ရာ ဒါရိုက်တာ မောင်ဝဏ္ဏ ရိုက်ကူးခဲ့သော 'ခြေဖဝါးတော် နုနု' (၁၉၇၄) ဇာတ်ကားမှစကာ သရုပ်ဆောင်အဖြစ် စတင်ခဲ့ပြီး နောက်ပိုင်းမှာလည်း ရုပ်ရှင် ဇာတ်ကားပေါင်း များစွာတွင် အောင်မြင်သော ဇာတ်ပို့ သရုပ်ဆောင် အဖြစ် ပါဝင်ခဲ့သည်။
ရန်ကုန် တက္ကသိုလ်မှ မြန်မာစာဘွဲ့ရ ဖြစ်သော ဆရာ အောင်ပြည့်ဟာ 'စကားအကြောင်း၊ စာအကြောင်း' ဟူသော မြန်မာစာနှင့် ပတ်သက်သည့်စာအုပ်တစ်အုပ်ကို ရေးခဲ့ကာ ကိုယ်ပိုင် ကျောင်းများတွင်လည်း မြန်မာစာပြ ဆရာတစ်ယောက် အဖြစ် နှစ်ကာလရှည်ကြာစွာ အသက်မွေးခဲ့သည်။
ကျင်လည်ရာ လောကများစွာထဲတွင် ဆက်ဆံရေး ကောင်းမွန်ကာ လူချစ် လူခင်များသူ၊ အလုပ်ကို ကြိုးစား လုပ်ကိုင်သူ အဖြစ် ထင်ရှားသည်။
ဘဝနောက်ဆုံး အချိန်များတွင် နာမကျန်း နေသည့်ကြားမှ အိပ်ယာထက်တွင် အလုပ်တာဝန်ကို ဇွဲနပဲနှင့် တာဝန်ယူ ဆောင်ရွက် သွားခဲ့ပုံသည် တပည့်များကြား၊ မိတ်ဆွေများကြား ပြောစမှတ်ပြုစရာ၊ နမူနာယူစရာ အဖြစ်တစ်ခုဖြစ်ခဲ့ရသည်။
စာရေးဆရာ၊ အယ်ဒီတာ၊ ရုပ်ရှင် သရုပ်ဆောင် ဆရာ အောင်ပြည့်သည် ကာလရှည်ကြာ နာမကျန်း ဖြစ်ကာ လဲလိုက် ထလိုက်ဖြင့် ဖတ်စရာ ဂျာနယ်ကို တစ်စောင်မပြတ် တည်းဖြတ် ထုတ်ဝေခဲ့ရာက ၂၀၀၆ ခု၊ ဧပြီလ ၂၆ ရက် ညနေ ၆ နာရီခန့်မှာ ကွယ်လွန် ခဲ့ရသည်။
ကွယ်လွန်ချိန်တွင် သားသမီး ၃ ဦး၊ မြေး ၃ ဦးနှင့် ဇနီးဖြစ်သူ ဒေါ်မာသီတို့ ကျန်ရစ်ခဲ့သည်။
[foreverspace.com.mm] ရဲ့ ကြေကွဲ ဝမ်းနည်း မှတ်တမ်း ကွန်ရက် စာမျက်နှာနဲ့ လင်းဦး (စိတ်ပညာ) [linoo.asia] ဘလော့ တို့ကနေ "စာရေးဆရာ၊ အယ်ဒီတာ၊ ရုပ်ရှင် သရုပ်ဆောင် အောင်ပြည့် (ဦးခင်မောင်မြင့်) (၁၉၄၀ - ၂၀၀၆)" ရဲ့ အတ္ထုပ္ပတ္တိအကျဉ်း ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
အမည်မဖော်ပြလိုသူတစ်ဦး(Anonymizer) သို့မဟုတ် အမည်မဖော်ပြလိုသောကြားခံသည် နောက်ကြောင်းလိုက်ရန် ကြိုးစား၍မဖြစ်နိုင်အောင် လုပ်ဆောင်ထားသည့် အင်တာနက်ပေါ်မှ တန်ဆာပလာတစ်ခုဖြစ်သည်။
အသုံးပြုသူကိုယ်စား အင်တာနက်ကိုရရှိအသုံးပြုနိုင်ခြင်း မူလကွန်ပြူတာ၏ဖော်ပြထားသော သတင်းအချက်အလက်ကို ဖုံးကွယ်ထားခြင်းဖြင့် ပုဂ္ဂိုလ်ရေးဆိုင်ရာသတင်းအချက်အလက်ကို ကာကွယ်ထားပေးခြင်းဖြစ်သည်။
[၁] ရည်ရွယ်ချက်များ အမည်မဖော်ပြခြင်းနှင့် လူမှုရေးအခြေအနေများ အမည်မဖော်ပြသူများအသုံးပြုခြင်းအတွက် ရည်ရွယ်ချက်များစွာရှိသည်။
အန္တရာယ်နည်းအောင် အမည်မဖော်ပြသူများ ကူညီသည်။
လူ့အခွင့်အရေးချိုးဖောက်မှုများကို လက်စားချေခြင်းမပါပဲ ဖော်ပြနိုင်သည်။
ဂုဏ်သတင်းမပျောက်ပျက်စေပဲ တားမြစ်ချက်တစ်ခုအကြောင်းပြောဆိုခြင်း၊ ဖိနှိပ်ချုပ်ချယ်သော အစိုးရစနစ်တစ်ခုအတွင်းမှ သတင်းအချက်အလက်ရရှိရန်၊ ပုံတူကူးချခြင်းမှကာကွယ်ရန် သို့မဟုတ် လူထုဖွင့်ဟဝန်ခံခြင်းသမိုင်းများတို့ကိုကာကွယ်ရန် ဖြစ်သည်။
အမည်မဖော်ပြသူများတို့သည် တစ်ဦးချင်းစီတိ့ုကို အသုံးပြုခြင်းအားဖြင့် ရာဇဝတ်မှုတွင် ပါဝင်ပတ်သက်မှုအတွက် အကျိုးဆက်များ၊ စိတ်ပျက်စရာကောင်းသော သို့မဟုတ် အွန်လိုင်းပေါ်တွင် လူမှုရေးအရလက်မခံနိုင်သော အမူအကျင့်များကိုရှောင်ရှားနိုင်ရန် အလိုရှိကြသည်။
အွန်လိုင်းပေါ်တွင်ပါဝင်သော အချက်အလက်အရေအတွက် သို့မဟုတ် တိကျသော မိနစ်အရေအတွက်ကို အသုံးပြုခြင်းမှကန့်သတ်ထားသော ကွန်ယက်နည်းပညာများတို့ကို ၎င်းတို့ကျော်ဖြတ်နေကျလည်းဖြစ်သည်။
အန္တရာယ်များနှင့်လုံခြုံရေး အမည်မဖော်ပြသူတို့သည် လုံးဝမလုံခြုံပါ။
အကယ်၍ အမည်မဖော်ပြသူတစ်ဦး အဝင်နှင့်အထွက် ဆက်သွယ်မှုများကို မှတ်တမ်းထားရှိခြင်းနှင့် အစိုးတာဝန်ရှိသူများမှ ဝရမ်းထုတ်၍ရှာဖွေနိုင်ပြီး ဖြစ်နိုင်ချေအန္တရာယ်ရှိသောနိုင်ငံတစ်နိုင်ငံတွင် လူကိုယ်တိုင်ရှိနေခဲ့မည်ဆိုပါက အမည်မဖော်ပြပဲ အသုံးပြုသူအားလုံးကို ဖော်ထုတ်နိုင်ပြီး ၎င်းတို့မည်ကဲ့သို့အသုံးပြုခဲ့သည်ကို ပြန်လည်ဖော်ထုတ်သိရှိနိုင်မည်။
အမည်မဖော်ပြသူ အများစုတို့သည် မှတ်တမ်းမထားရှိကြောင်း ဖော်ပြကြသော်လည်း ယခုအချိန်ထိ အတည်မပြုနိုင်သေးပေ။
အကယ်၍အသုံးပြုသူမှ အမည်မဖော်ပြသူအား ဆက်သွယ်ခဲ့လျှင် ထိုအသုံးပြုသူသည် အမည်မဖော်ပြသူအဖြစ် ဆက်လက်တည်ရှိနေမည်ဖြစ်သည်။
၎င်းကို တစ်ခါတစ်ရံ ဒိုင်စီကွင်းဆက် (daisy-chaining) ဟု ခေါ် ကြသည်။
ထပ်မံ၍ စိတ်ချမှုမရှိသော ကွန်ယက်အခြေပြု အမည်မဖော်ပြသူတစ်ဦးသည် ကြားမှနေ၍တိုက်ခိုက်သူ (Men in the middle attacks) ဖြစ်နိုင်သည်။
အမည်မဖော်ပြသူဖတ်နိုင်သည်၊ ထည့်သွင်းနိုင်သည့်အပြင် ပါဝင်မှုများကို သတင်းစကားအဖြစ်သို့ ပြောင်းလဲမွမ်းမံနိုင်ပြီး ပေးပို့နိုင်သကဲ့သို့ လက်ခံရရှိနိုင်သည်။
အမည်မဖော်ပြသူသည် ကိုယ်ပိုင်လျှို့ဝှက်သတင်းအချက်အလက်များဖြစ်သော အသုံးပြုသူအမည်နှင့် လျှို့ဝှက်စကားလုံး၊ ခန့်အပ်လွှာ၊ ငွေပေးချေသည့်ကတ်နံပါတ်များ၊ အီးမေးလ်များ အစရှိသဖြင့်တို့ကို ကြားဖြတ်နိုင်သည်။
ဤအရာကိုရှောင်ရှားရန် လျှို့ဝှက်ထားသည့်အပြင် ခန့်အပ်လွှာများကို အမည်မဖော်ပြသူ၏မျက်ကွယ်တွင် လဲလှယ်သင့်သည်။
စိတ်ချမှုမရှိသော အမည်မဖော်ပြလိုသူများအတွက်သော်လည်းကောင်း အမည်မဖော်ပြသူအဖြစ် ဆက်လက်တည်ရှိလိုသော အသုံးပြုသူ၏ပုဂ္ဂိုလ်ရေးများကို ဖော်ပြ၍ အခြားသူကို အန္တရာယ်ပြုစေလိုသော မည်သည့်လျှို့ဝှက်မှုမျိုးကိုမဆို စိစစ်နိုင်ခြင်းမရှိပါ။
Malware ကိုကြည့်ပါ။
သတင်းအချက်အလက်ယိုစိမ့်မှုမှ ကာကွယ်ရန် သတိထားဆောင်ရွက်ရမည်။
ဥပမာအားဖြင့် HTTP ဆက်သွယ်မှုတစ်ခုအား အမည်မဖော်ပြခြင်းဖြစ်သော်လည်း DNS ရှာဖွေခြင်း တစ်ခုမဟုတ်ခြင်းက ပြန်လည်ကြည့်ရှုသူ၏ တည်နေရာကို ဖော်ပြနိုင်သည်။
အမည်မဖော်ပြလိုသူတို့သည် တန်ဖိုးမြင့်မားသော ပစ်မှတ်တစ်ခုကိုလည်း ဖော်ပြကြသည်။
အမည်မဖော်ပြလိုသူအဖြစ် ဆက်တည်ရှိလိုသော လူထုကိုဆန့်ကျင်သောအဖွဲ့များ အထူးသဖြင့် ၎င်းတို့လွဲ မှားစွာ မကြာခဏ အသုံးပြုခြင်းကြောင့်ဖြစ်သည်။
လွတ်လပ်သော အမည်မဖော်ပြသူ တို့သည် server ၏သိရှိနားလည်မှုကို ပုံမှန်အားဖြင့်ဆန့်ကျင်သော http ကြားခံနှင့် socks များကို အဓိကထားဖွင့်ကြသည်။
ကွန်ယက်များနှင့် အခြားအသုံးပြုသူမသိပဲ ကွန်ပြူတာဖိုင်များတွင် လုပ်ဆောင်နေသော software တို့သည် ထိုကဲ့သို့သော ဝန်ဆောင်မှုများတပ်ဆင်ရန် လူသိများသည်။
ထိုသူတို့သည် လျှို့ဝှက်စကားလုံးများ မှတ်တမ်းထားရှိခြင်း သို့မဟုတ် ကြော်ငြာများ/အသုံးပြုသူမသိပဲ ကွန်ပြူတာဖိုင်များတွင် လုပ်ဆောင်နေသော software များကို (http/email ) လမ်းကြောင်းအတွင်းသို့ ထားရှိခြင်းနှင့် ကွန်ယက်ဆက်သွယ်ရေးကို အသုံးပြု၍ အမြင့်ဆုံးနှုန်းဖြင့် ရွှေ့ပြောင်းပေးခြင်းနှင့် လုံခြုံရေးချိုးဖေါက်မှုတို့ကြောင့် server ပိုင်ရှင်ကို ကြီးမားသောပျက်ဆီးမှုကို ဖြစ်ပေါ်စေသည်။
"မကောင်းသော" HTTP (“Bad” HTTP proxies) ကြားခံတို့သည် အမြဲတမ်းလိုလို ပို၍ဆွဲဆောင်မှု ရှိစေရန်အသုံးပြုသူ၏ပုဂ္ဂိုလ်ရေး အစစ်အမှန်များ ကိုဖုံးကွယ်ထားပေးခြင်းအားဖြင့် ဆက်သွယ်မှုကို အမည်မသိပြုလုပ်ထားသည်။
ဤအရာကိုကြားခံစမ်းသပ်ခြင်းတစ်ခုမှ တစ်ဆင့် သိရှိနိုင်သည်။
အမည်မဖော်ပြလိုသူများအသုံးပြုခြင်း လုပ်ထုံးလုပ်နည်းတိကျသော အမည်မဖော်ပြသူများ တစ်ခါတစ်ရံ အမည်မဖော်ပြလိုသူများသည် အဓိကလုပ်ထုံးလုပ်နည်းတစ်ခုနှင့်သာ အလုပ်လုပ်ရန် အကောင်အထည်ဖော်ကြသည်။
ဤအကြောင်းအရာတွင် ပါဝင်လုပ်ဆောင်ချက်များမှာ ဆက်သွယ်မှုတစ်ခုသည် အသုံးပြုသူမှ အမည်မဖော်ပြသူသို့ ပြုလုပ်ဆောင်ရွက်သည်။
ထို့နောက် အမည်မဖော်ပြလိုသူမှစက်၏ လမ်းညွန်မှုမှ တိကျစွာ ဖော်ပြထားသောအရင်းအမြစ်တစ်ခုသို့ ဆက်သွယ်မှုတစ်ခုပြုလုပ်ပြီး သတင်းစကားများကို ထုတ်လွှင့်သည်။
ဥပမာအားဖြင့် လုပ်ထုံးလုပ်နည်းတိကျသော အမည်မဖော်ပြလိုသူမှာ အမည်မဖော်ပြပဲ အသုံးပြုသူ၏သတင်းစကားများ (anonymous remailer) ကို အီးမေးလ်လိပ်စာများသို့ ပေးပို့သည်။
အချက်အလက် အကျဉ်းချုပ်များမှာ ကွန်ယက်ကြားခံများ (web proxies) နှင့် FTP နှင့် IRC တို့၏ အစောင့်အရှောက် များ (bouncers) ဖြစ်ကြသည်။
လုပ်ထုံးလုပ်နည်းလွတ်လပ်သော အမည်မဖော်ပြလိုသူများ အမည်မဖော်ပြသူတစ်ဦးထံသို့ tunnel တစ်ခုဖန်တီးခြင်းအားဖြင့် လုပ်ထုံးလုပ်နည်းလွတ်လပ်မှုကို ရရှိနိုင်သည်။
ပြုလုပ်ရန် နည်းပညာများစွာရှိသည်။
အမည်မဖော်ပြလိုသူအသုံးပြုသော လုပ်ထုံးလုပ်နည်း ဝန်ဆောင်မှုများတွင် SOCKS, PPTP နှင့် Open VPN တို့ပါဝင်နိုင်သည်။
ဤအခြေအနေတွင် ဆန္ဒရှိသော အသုံးချမှုသည် tunnel လုပ်ထုံးလုပ်နည်းအတိုင်း အထောက်အပံ့ပေးရမည်၊ သို့မဟုတ် ညွှန်ကြားချက်အစိတ်အပိုင်းတစ်ခုသည် တူးမြောင်းအတိုင်း ဆက်သွယ်မှုအားလုံးကို တွန်းအားပေးနိုင်ရန် မဖြစ်မနေ တပ်ဆင်ရမည်။
ကွန်ယက်ကြည့်ရှုသူများ FTP နှင့် IRC ဖောက်သည်များသည် ရံဖန်ရံခါ SOCKS ကို ထောက်ခံအားပေးကြသည်၊ ဥပမာ telnet ကဲ့သို့မဟုတ်ပဲ။
အမျိုးမျိုးသောတစ်ဆင့်ခံများကို အသုံးပြုခြင်း တစ်ခုသော “daisy-chaining ” အမည်မဖော်ပြသော ကြားခံများ၏ဥပမာမှာ (“Tor network”) ဖြစ်သည်။
တိုသည် သင်၏လမ်းကြောင်းကို အဆုံးမှအဆုံးသို့ မဖော်ပြပါ။
TORကွန်ယက်တွင် ကြားခံများမှတစ်ဆင့် အတွဲလိုက်ဖြစ်သော ဆက်သွယ်မှုများဖော်ပြခြင်းကို ပို၍တည်ဆောက်သည်။
ထပ်ဆင့်ဖော်ပြချက်အလွှာကို အကယ်၍ အဆုံးမှအဆုံးသို့ ဖော်ပြချက်လိုအပ်မည်ဆိုပါက TOR နှင့်အသုံးပြုသင့်သည်။
အမည်မဖော်ပြသော ကြားခံ server များကို အသုံးပြုခြင်းအန္တရာယ် (risks of using anonymous proxy servers) ကိုကြည့်ပါ။
I2P အမည်မဖော်ပြသောကွန်ယက် (the Anonymous network) သည် အခြားဥပမာတစ်ခုဖြစ်သည်။
တိုနည်းတူ အလုပ်လုပ်သော်လည်း အချို့အရေးကြီးသော မတူညီမှုများရှိသည်။
I2P သည် အင်တာနက်ကွန်ယက်တစ်ခု ဖြစ်သည်။
၎င်းသည် ဗဟိုထိန်းချုပ်မှုဖြစ်ပြီး ဗဟို server များကို အားကိုးခြင်းမရှိပါ။
TOR ကဲ့သို့ နှစ်လမ်းသွားမျိုးမဟုတ်ပဲ ချိန်သားကိုက်ရန်ခက်ခဲပြီး ၎င်းသည် အဆုံးမှအဆုံးသို့ ဖော်ပြပေးထားသည်။
အကယ်၍ ပေးထားသော ရောနှောထားသည့်မှတ်တမ်းများ ဆက်သွယ်ခြင်းရှိမရှိ သင်မသိရှိနိုင်ပါ။
သင့်ကိုယ်ပိုင်အမည်မဖော်ပြသော ရောထွေးနေသည့် လက်ခံရရှိကြောင်းပြသည့်ခလုတ်ကို ဖွင့်ထားပြီး သင်၏လမ်းကြောင်းကို အခြားအသုံးပြုသူများနှင့် ရောနှောပါ။
သင့်ကိုမယုံကြည်သူများနှင့် ၎င်းတို့သည်လည်း သင်နှင့် အခြားအသုံးပြုသူများ၏ လမ်းကြောင်းကို ၎င်းတို့ကိုယ်ပိုင်လက်ခံရရှိကြောင်း ပြသည့်ခလုတ်တွင် ရောနှောထားသည့် ဤအရာသည် i2p - နောက်ကွယ်မှ အတွေးအခေါ်ဖြစ်သည်။
ခလုတ်တိုင်းသည် လမ်းကြောင်းများကိုဖော်ပြီး ၎င်း၏လမ်းကြောင်းကိုလည်း ရောနှောထားသည်။
တစ်စုံတစ်ယောက်၏ ကိုယ်ပိုင်လမ်းကြောင်းကို အုပ်စုတူများမှ အခြားသောအုပ်စုတူများ ပြုလုပ်ထားသော အမည်ခံတူးမြောင်းများမှ အသုံးပြုခြင်းကိုခံရလိမ့်မည်။
ကွန်ယက်သည် အလွန်မြင့်မားသော ရွေ့လျားအားနှင့် အကြွင်းမဲ့ဗဟိုမှ ထိန်းချုပ်ထားသည်။
၎င်းသည် အခြားခလုတ်များ သင်၏ခလုတ်ရှိနေခြင်းကို သင်ယူနေခြင်းကို ကာကွယ်စောင့်ရှောက်သည်။
အုပ်စုတူများ သင်၏ခလုတ်အသုံးပြုခြင်းနှင့် သင့်ထံတွင် အခြားခလုတ်များ ရောနှောနေခြင်းမှ စောင့်ရှောက်သည်။
အားလုံးသော i2p ကွန်ယက်တွင် အမြဲတမ်းရှိနေသကဲ့သို့ အလှည့်ကျအသုံးပြုသူ၏ i2p သည်လည်း လူထုမှတ်တမ်းတွင် ဖော်ပြလိမ့်မည်မဟုတ်ပါ။
အခြားအမျိုးမျိုးသော ကြားခံဥပမာများမှာ အမည်မဖော် ပြပဲ အသုံးပြုသူ၏သတင်းစကားများ (anonymizing remailer) ကို လိပ်စာအမျိုးမျိုးသို့ လွဲပြောင်းပေးပို့သူထံသို့ email ပေးပို့ခြင်းဖြစ်သည်။
၎င်းသည် အခြားလွဲပြောင်းပေးပို့ပြီး အမှန်တစ်ကယ် ၎င်း၏ခရီးဆုံးသို့ ရောက်ရှိခြင်းဖြစ်သည်။
နက်ရှိုင်းသော အစုံလိုက်သုံးပက်ကက် စစ်ဆေးခြင်း (DPI or Deep packet inspection) သည် မည်သည့် အစုံလိုက်သုံး ကွန်ရက် ပစ္စည်းကိရိယာမဆို၏ လုပ်ဆောင်ချက်ဖြစ်ပြီး ၎င်းသည် အချို့သော ရည်ရွယ်ချက် များအတွက် ခေါင်းစီး မပါသည့် ပါဝင်သော အကြောင်းအရာကို သုံးသည့် ဆက်သွယ်ရေး တစ်ခု (ထုံးစံအားဖြင့် အမှန်တကယ် သယ်ဆောင်နိုင်သော ဝန်ချိန်) ၏ အဆုံးမှတ် တစ်ခု မဟုတ်ပါ။
ဤအရာလုပ်ဆောင်သည်မှာ အစုံလိုက်သုံး packet စစ်ဆေးရေး အမှတ်ကို ဖြတ်သောအခါ ထို program အပေါ် မည်သည့် အရေးယူဆောင်ရွက်မှု လုပ်ဆောင်ရမည်ကို ဆုံးဖြတ်ရန် လိုက်လျောခြင်းမရှိသော protocol ၊ virus များ၊ spam ၊ ကျူးကျော် ဝင်ရောက်ခြင်းများ သို့မဟုတ် ကြိုတင်သတ်မှတ်ထားသော စံနှုန်းများကို ရှာဖွေခြင်း စာရင်းအင်း အချက်အလက် ကောက်ယူခြင်း ဖြစ်သည်။
IP packet များအတွက် ခေါင်းစီး များစွာ ရှိပြီး၊ ကွန်ရက်ပစ္စည်း ကိရိယာသည် ပုံမှန်လုပ်ဆောင်မှုအတွက် ဤအရာများ၏ ပထမဆုံးကိုသာ သုံးရန်လိုအပ် (IP header) သည်၊ သို့သော် ဤအဓိပ္ပာယ် သတ်မှတ်ချက် ရှိသော်ငြားလည်း ဒုတိယ ခေါင်းစီးသုံးခြင်း (TCP, UDP) သည် ပုံမှန်အားဖြင့် တိမ်သော packet ဟု ယူဆကြသည်။
(အနေအထားရှိသော packet စစ်ဆေးခြင်း ဟု ခေါ်သည်)။
ကွန်ရက်နည်းပညာများနည်းတူ နက်ရှိုင်းသော အစုံလိုက်သုံးpacket စစ်ဆေးခြင်း (နှင့် စစ်ထုတ်ခြင်း) သည် ပို၍ အဆင့်မြင့်သော ကွန်ရက် စီမံအုပ်ချုပ်မှု၊ အသုံးပြုသူ ဝန်ဆောင်မှု နှင့် လုံခြုံရေး လုပ်ဆောင်ချက်များ နှင့် အင်တာနက် အချက်အလက်တူးဖော်ခြင်း၊ ခိုးနားထောင်ခြင်း နှင့် ဆင်ဆာပြုလုပ်ခြင်းတို့ကို လုပ်ဆောင်နိုင်သည်။
DPI နည်းပညာကို အင်တာနက် စီမံအုပ်ချုပ်မှုအတွက် နှစ်ပေါင်းများစွာ တိုင်အောင် အသုံးပြုခဲ့ပြီးဖြစ်သော်လည်း ကွန်ရက် ကြားနာရေး ထောက်ခံသူအချို့သည် ထိုနည်းပညာမှာ ပြိုင်ဘက်ကင်းစွာ အသုံးပြုခံ ရနိုင်ခြင်း သို့မဟုတ် အင်တာနက်၏ လွတ်လပ်ခြင်းကို လျော့ချခြင်း တို့ကိုစိုးရိမ်ကြသည်။
လောလောဆယ်တွင် စီးပွားရေးလုပ်ငန်း၊ ဝန်ဆောင်မှုပေးသူများနှင့် အစိုးရများသည် DPI ကို နေရာအတော်များများတွင်ကျယ်ကျယ်ပြန့်ပြန့် အသုံးချနေကြသည်။
နောက်ခံ အကြောင်း DPI သည် ကျူးကျော်ဝင်ရောက်ခြင်းကို စုံစမ်းခြင်း စနစ် (IDS or Intrusion Detection System) နှင့် ကျူးကျော်ဝင်ရောက်ခြင်း ကို ကာကွယ်သည့် စနစ် (IPS) တို့၏ လုပ်ဆောင်ချက်ကို ထုံးစံဖြစ်သော အခြေအနေ ပြည့်ဝ သည့် ဖိုင်းယားဝေါ(လ်) နှင့် ပေါင်းစပ်သည်။